










								



            29. lipnja 2026.						
KLASA:
URBROJ:


ZAINTERESIRANIM GOSPODARSKIM SUBJEKTIMA

			POZIV

za sudjelovanje u pripremi postupka javne nabave – analiza tržišta s gospodarskim subjektima sukladno članku 198. Zakona o javnoj nabavi (NN 120/16, 114/22, 48/26)


Poštovani,

Hrvatski prirodoslovni muzej planira pokrenuti postupak javne nabave za predmet nabave:
RESTAURACIJA MEMORIJALNIH SOBA HRVATSKOG PRIRODOSLOVNOG MUZEJA.

Radi kvalitetne pripreme postupka javne nabave, procjene vrijednosti nabave te utvrđivanja uvjeta provedbe postupka, naručitelj provodi prethodnu analizu tržišta sukladno članku 198. Zakona o javnoj nabavi.

Pozivaju se svi zainteresirani gospodarski subjekti koji su registrirani i stručni za obavljanje stolarskih poslova sa obrazovanjem za restauratora i iskustvom u restauraciji kao i za obavljanje tapetarskih poslova da dostave svoje prijedloge i komentare za predmetnu nabavu, temeljem Kriterija kvalitativnog odabira za predmet nabave Restauracija memorijalnih soba Hrvatskog prirodoslovnog muzeja te troškovnika.

Dostavljene informacije koristit će se isključivo u svrhu pripreme postupka javne nabave, izrade dokumentacije o nabavi i određivanja procijenjene vrijednosti nabave. Sudjelovanje u analizi tržišta ne predstavlja sudjelovanje u postupku javne nabave niti obvezuje naručitelja na provedbu postupka ili sklapanje ugovora.

Analiza tržišta provodi se uz poštivanje načela jednakog tretmana gospodarskih subjekata, zabrane diskriminacije, transparentnosti i tržišnog natjecanja, a svi dostavljeni prijedlozi razmotrit će se prilikom pripreme dokumentacije o nabavi.
Molimo zainteresirane gospodarske subjekte da svoje odgovore dostave najkasnije do 7.07.2026. godine na adresu elektroničke pošte: info@hpm.hr.



__________________________
Prof.dr.sc. Tatjana Vlahović
       Ravnateljica

